Carlo Dossi (forfatter)

**Carlo Dossi**, fullt navn **Carlo Alberto Pisani Dossi** (født 27. mars 1849 i Zenevredo i kongedømmet Lombardia-Venezia død 17. november 1910 i *Cardina* i Monte Olimpino ved Como i Italia), var en italiensk forfatter og diplomat. Som forfatter tilregnes han kunstnerbevegelsen *[[Scapigliatura|scarpigliati]]*, som tilsvarer omtrent *bohemene* (som man Frankrike var blitt betegnenlen på en slik strømning). 

Som forfatter utsmykket han skuespillet med syntaktiske og leksikalske elementer, og han brukte også latinske og lombardiske uttrykk i sin prosa.

## Liv og virke
### Bakgrunn
Carlo Dossi ble født inn i en adelsfamilie og fikk en utmerket utdannelse. Han viste en stor interesse for litteratur fra ung alder og begynte å skrive tidlig. I en alder av 15 år skrev han en komedie for barn. 
### Karriere
Han fortsatte å skrive og var også lidenskapelig opptatt av journalistikk. Etter å ha skrevet flere verk på relativt kort tid (*L'altrieri*, *Vita di Alberto Pisani* og *Note azzurre*), vendte han seg mot en politisk karriere.

Han begynte å arbeide i utenriksministeriet i Roma i 1870 og, under Francesco Crispi-regjeringen, forfulgte han en karriere som diplomat. I 1892 ankom han Colombia, til den italienske ambassade i Bogotá, hvor han giftet seg med Carlotta Borsani. I 1895 ble han overført til Athen, hvor han utviklet en lidenskap for arkeologi. 

Han ble til slutt guvernør i den italienske kolonien ved Rødehavet som tilsvarer det senere Eritrea. Det synes som om det var Dossi som gav navnet Eritrea til kolonien i stedet for det tidligere *«Ny-Etiopia» (Nuova Etiopia)*.

Under sine lange opphold i utlandet fortsatte han sitt litterære arbeid.

Etter Crispis død avsluttet han sin diplomatiske karriere, og trakk seg tilbake til et landsted i nærheten av Como med sin kone og tre barn i 1901. Der viet han seg hovedsakelig til arkeologi. 

Gjennom hele karrieren opprettholdt han nære vennskap med fremtredende skikkelser fra sin tid, som han ofte var vertskap for i sin villaen i Corbetta eller i Como. Blant dem var kardinal von Hohenlohe-Schillingsfürst, diplomaten Edmondo Mayor des Planches, økonomen Luigi Bodio, politikerne Cesare Correnti og Carlo Cattaneo, forfattere som Giuseppe Rovani, Cletto Arrighi og Gian Pietro Lucini, kunstnere som Tranquillo Cremona, Giuseppe Grandi og Daniele Ranzoni, vitenskapsmennene Paolo Gorini og Cesare Lombroso, og arkeologen Giacomo Boni.

Carlo Dossi døde i Cardina den 17. november 1910. Dossi var ateist.

## Verker
* *L'altrieri. Nero su bianco*, 1868
* *Vita di Alberto Pisani*, 1870
* *Elvira, elegia*, 1872
* *Il regno dei cieli*, 1873
* *Ona famiglia de cialapponi*, 1873 (med Luigi Perelli)
* *Ritratti umani, dal calamajo di un mèdico*, 1873
* *La colonia felice*, 1874
* *La desinenza in A*, 1878
* *Gocce d'inchiostro*, 1880
* *Giorni di festa*, 1882 - publisert posthumt 1910
* *I mattoidi - al primo concorso pel monumento in Roma a Vittorio Emanuele II*, 1884
* *Ritratti umani. Campionario*, 1885
* *Amori*, 1887
* *Fricassea critica d'arte, letteratura e storia*, 1906
* *Rovaniana*, 1944 - postumo e incompiuto
* *Note azzurre*, parzialmente nel 1912 e in versione integrale nel 1964 - posthumt

## Litteratur
* Dante Isella, *La lingua e lo stile di Dossi*, Milano-Napoli, 1958
* Luca Danzi e Felice Milani: ''«Rezipe i rimm del Porta». La letteratura in dialetto milanese dal Rajberti al Tessa e oltre'', Biblioteca Nazionale Braidense - Metamorfosi Editore, Milano, 2010, s. 84-99 ISBN 9788895630212
* Antonio Carannante: *Scrittori a Roma: Carlo Dossi (1849-1910)*, i *[[Strenna dei Romanisti]]*, 21. april 2011, ss.&nbsp;125–135.
* Paolo Mazzarello: *Ombre nella mente. Lombroso e lo scapigliato* (con Grignani, M.A.), Bollati Boringhieri, Torino, 2020, ISBN 9788833934112

## Referanser